Diari Oficial de la Generalitat Valenciana


Sumari del DOGV 8255, del 15-03-2018 (2018/2740)

DECRET 18/2018, de 9 de març, del Consell, de declaració dels municipis de Benlloch, Càlig, Crevillent, Estivella, Sant Jordi, Sollana i Yátova com a municipis turístics.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2740


Data del document
:   09-03-2018

Organisme emissor
:   Presidència de la Generalitat

Tipus de document
:   Decret

Descriptors 

:   * Yátova
    * Crevillent
    * Sollana
    * Estivella
    * Benlloc
    * Sant Jordi
    * Càlig

DECRET 18/2018, de 9 de març, del Consell, de declaració dels municipis de Benlloch, Càlig, Crevillent, Estivella, Sant Jordi, Sollana i Yátova com a municipis turístics. [2018/2740]  
La Llei 3/1998, de 21 de maig, de la Generalitat, de turisme de la Comunitat Valenciana, regula en el títol III la figura del municipi turístic. Concretament, els capítols I a IV de l'esmentat títol, estableixen el concepte de municipi turístic, i indiquen de forma expressa les condicions que necessàriament hauran de reunir els municipis per a ser declarats turístics i el procediment per a la seua declaració, així com consideracions generals i les bases del seu règim especial, d'acord amb la seua orientació turística.  
Des de la publicació de la llei, un important nombre de municipis ha sol·licitat la seua declaració com a turístics, i s'han tramitat els corresponents expedients d'acreditació del compliment dels requisits exigits en l'esmentada llei. Fins ara, 245 municipis han sigut definitivament declarats municipis turístics de la Comunitat Valenciana.  
  
Els nous municipis que, després de formular la sol·licitud oportuna, i reunint els requisits legalment establerts, han arribat a la fase de declaració provisional de municipis turístics en la seua qualificació d'atracció turística, segons es disposa en l'article 29.2 de la Llei 3/1998, de 21 de maig, de la Generalitat, de turisme de la Comunitat Valenciana, i les resolucions per les quals se'ls declara provisionalment municipis turístics, són els que s'indiquen a continuació:  
1. Benlloch. Resolució de 24 d'octubre de 2017 (DOGV 8162, 03.11.2017).  
2. Càlig. Resolució de 24 d'octubre de 2017 (DOGV 8162, 03.11.2017).  
3. Crevillent. Resolució de 24 d'octubre de 2017 (DOGV 8162, 03.11.2017).  
4. Estivella. Resolució de 24 d'octubre de 2017 (DOGV 8162, 03.11.2017).  
5. Sant Jordi. Resolució de 24 d'octubre de 2017 (DOGV 8162, 03.11.2017).  
6. Sollana. Resolució de 12 de desembre de 2017 (DOGV 8215, 18.01.2018).  
7. Yátova. Resolució de 24 d'octubre de 2017 (DOGV 8162, 03.11.2017).  
Havent transcorregut el període de 20 dies d'informació pública, anunciat per a cada cas en el Diari Oficial de la Generalitat Valenciana, sense que s'haja rebut cap al·legació, per resolució del secretari autonòmic de l'Agència Valenciana del Turisme, de data 20 de febrer de 2018, s'ha acordat elevar al Consell la proposta de declaració definitiva d'aquests set municipis com a municipis turístics de la Comunitat Valenciana en la qualificació de destinació d'atracció turística.  
  
Per tot això, de conformitat amb el que estableixen els articles 12.2 i 28.c de la Llei 5/1983, de 30 de desembre, de la Generalitat, del Consell, i l'article 29.3 de la Llei 3/1998, de 21 de maig, de la Generalitat, de turisme de la Comunitat Valenciana, a proposta del president de la Generalitat, i amb la deliberació prèvia del Consell, en la reunió del 9 de març de 2018,  
  
DECRETE  
  
Article únic. Declaració  
Declarar municipi turístic de la Comunitat Valenciana, en la seua qualificació de destinació d'atracció turística, els municipis que s'indiquen a continuació:  
  
Província d'Alacant  
Crevillent  
  
Província de Castelló  
Benlloch  
Càlig  
Sant Jordi  
Província de València  
Estivella  
Sollana  
Yátova  
  
  
DISPOSICIÓ ADDICIONAL  
  
Única. Aplicació i execució  
Es faculta l'òrgan competent en matèria de turisme, per a l'aplicació i execució d'aquest decret.  
  
  
DISPOSICIÓ FINAL  
  
Única. Efectivitat  
Aquest decret tindrà efectes des de l'endemà de ser publicat en el Diari Oficial de la Generalitat Valenciana.  
  
València, 9 de març de 2018  
  
El president de la Generalitat,  
XIMO PUIG I FERRER